|  |  |  |  |
| --- | --- | --- | --- |
| |  |  |  | | --- | --- | --- | |  |  | **«РАСЛЫЙМ»**  **Татарстан Республикасы**  **мәгариф һәм фән**  **министры**  **\_\_\_\_\_\_\_\_\_\_\_\_ И.Г.Һадиуллин**  **«\_\_\_» \_\_\_\_\_\_\_\_\_\_ 2021 нче ел** | |

**Рус телендә гомуми белем бирү оешмаларының**

**татар укучылары өчен 2022 нче елда туган (татар) телдән**

**бердәм республика имтиханын уздыру**

**материалларының күрсәтмә варианты**

**Демонстрационный вариант**

**контрольных измерительных материалов для проведения в 2022 году единого республиканского экзамена**

**по родному (татарскому) языку для учащихся-татар**

**школ с русским языком обучения**

разработан федеральным государственным автономным образовательным учреждением высшего профессионального образования

«КАЗАНСКИЙ (ПРИВОЛЖСКИЙ) ФЕДЕРАЛЬНЫЙ УНИВЕРСИТЕТ»

подготовлен государственным бюджетным учреждением

«РЕСПУБЛИКАНСКИЙ ЦЕНТР МОНИТОРИНГА КАЧЕСТВА ОБРАЗОВАНИЯ»

утвержден МИНИСТЕРСТВОМ ОБРАЗОВАНИЯ И НАУКИ

РЕСПУБЛИКИ ТАТАРСТАН

Демонстрационный вариант ЕРЭ-11 по татарскому языку, 2022 год ТАТАР ТЕЛЕ (КОД ПРЕДМЕТА- 82) , XI класс

**Эшне башкару өчен күрсәтмә**

Имтиханны башкаруга 210 минут вакыт бирелә. Ул вакыт эчендә укучылар 3 өлештән торган эшне башкарып чыгарга тиеш.

Беренче өлеш 30 биремне (1-30) үз эченә ала. Һәр биремгә тәкъдим ителгән 4 вариант җавапның берсен, ягъни дөресен генә сайлап алырга кирәк.

Икенче өлеш кыска җавапны таләп иткән 8 биремнән (31-38) гыйбарәт. Бу биремнәргә җавапларны мөстәкыйль рәвештә формалаштырырга кирәк.

Өченче өлеш бер биремнән (39) гыйбарәт һәм текстка бәйле зур булмаган язма эшне (иншаны) тәшкил итә.

Биремнәрне тәкъдим ителгән тәртиптә үтәргә киңәш итәбез. Аларны үтәү барышында кыенлык тудырганы очраса, әлеге биремне калдырып торып, алдагысына күчегез. Вакыт калган очракта, сез бу биремнәргә кабат әйләнеп кайта аласыз.

Дөрес җавап, катлаулылыгыннан чыгып, 1 яки югарырак балл белән бәяләнә. Әлеге балларны бергә кушканнан соң, гомуми балл чыгарыла. Шуңа күрә мөмкин кадәр күбрәк биремнәргә дөрес җаваплар бирергә һәм күбрәк баллар җыярга тырышыгыз.

**Уңышлар телибез!**

**1 нче өлеш**

***1-30 нчы биремнәрнең җавабы сан белән күрсәтелә. Җавапларны 1 нче номерлы җавап бланкына, кирәкле бирем номерыннан уң якка, беренче шакмактан башлап язып куярга кирәк.***

**1** Сүзнең әдәби әйтелеш нормасын билгеләгез.

1) [йөзэнэң]

2) [йөзөнэң]

3) [йөзөнөн]

4) [йөзөнөң]

**2** Алынма сүзне билгеләгез.

1) үҗәт

2) үзән

3) уҗым

4) үзем

**3** Антоним сүзләрне билгеләгез.

1) тыйнак ‒ басынкы

2) тыйнак ‒ мактанчык

3) масаючан ‒ мактанчык

4) мактаулы ‒ мактанчык

**4** Тамыр сүзне билгеләгез.

1) балык

2) башлык

3) битлек

4) бизәк

**5** *Клубок* сүзенең татарчага дөрес тәрҗемәсен билгеләгез.

1) йомык

2) йомар

3) йомры

4) йомгак

|  |
| --- |
| ***Текстны укыгыз һәм 6 – 11 нче биремнәрне үтәгез.*** |

|  |
| --- |
| 1) Татарларның борынгы бабалары Көнчыгыш Европага беренчеләрдән булып акча йөреше керткәннәр. 2) Иң беренче тәңкәләр Идел буенда урнашкан Итил шәһәрендә 737 нче елда сугыла башлаган. 3) Идел буе шәһәрләрендә сугылган тәңкәләр, кулланылышта булган гарәп дирһәмнәре белән аралашып, борынгы рус шәһәрләренә үткәннәр. 4) Тәңкә сүзе рус теленә деньга булып кергән.  5) Әйләнештә алтын-көмеш тәңкәләр түгел <...> ә бакыр пуллар йөргән. 6) Пул сүзенең килеп чыгышы кызыклы: борынгы Римда бакыр акчаның бәясе төшкәч, аларны капчык белән йөрткәннәр (фоллис ‒ капчык). 7) Болгарларга ул пул булып кергән. 8) Бакыр акчаларга төрле-төрле орнаментлар, рәсемнәр төшерелгән була. 9) Аларны, халык яратып алсын өчен, шулай эшләгәннәр *(Ә. Мөхәммәдиев буенча)* |

**6** 8 нче җөмләдә кулланылган *орнаментлар* сүзенең татарча вариантын билгеләгез.

1) буяулар

2) бизәкләр

3) сурәтләр

4) чәчәкләр

**7** 1 нче җөмләдә кулланылган *көнчыгыш* сүзенең русчага тәрҗемәсен билгеләгез.

1) запад

2) север

3) юг

4) восток

**8** 3 нче җөмләдә кулланылган ясалма сыйфатны билгеләгез.

1) борынгы

2) булган

3) сугылган

4) аралашып

**9** Әлеге өзекнең кайсы стильгә каравын билгеләгез.

1) матур әдәбият стиленә

2) рәсми эш кәгазьләре стиленә

3) публицистик стильгә

4) фәнни стильгә

**10** 2 нче җөмләнең төрен билгеләгез.

1) гади җөмлә

2) иярченле кушма җөмлә

3) тезмә кушма җөмлә

4) катнаш кушма җөмлә

**11** 5 нче җөмләдә <...> тамгасы урынына куелырга тиешле тыныш билгесен билгеләгез.

1) ике нокта

2) сызык

3) нокталы өтер

4) өтер

**12** Күп нокталар урынына куелырга тиешле тыныш билгеләрен билгеләгез.

*Димәк <...> дөньядагы бөтен халыклар белән уртак гадәтләребез <...> уртак гамәлләребез бар безнең. (М. Мәһдиев)*

1) сызык, сызык

2) өтер, өтер

3) сызык, өтер

4) өтер, ике нокта

**13** Күп нокталар урынына *ң* хәрефе языла торган очракны билгеләгез.

1) тә...кыйть

2) билгелә…гән

3) ча…гы

4) ә…кәм

**14** Күп нокталар урынына куелырга тиешле тыныш билгесен билгеләгез.

*Хәер <...> аңарчы мин Кипрда булган идем. (М. Мәһдиев)*

1) өтер

2) ике нокта

3) сызык

4) тыныш билгесе куелмый.

**15** Аерып бирелгән сүзнең кайсы җөмлә кисәге булуын билгеләгез.

*Урта диңгездән Эгей диңгезенә кергәндә,* ***Төркиянең*** *көнбатыш ярлары буеннан узасың. (М. Юныс)*

1) аергыч

2) тәмамлык

3) хәл

4) аныклагыч

**16** Түбәндә бирелгән сүзләр арасында хәбәрлекле мөнәсәбәт урнашкан очракны билгеләгез.

1) мин пальтодан

2) пальтоны алу

3) яңа пальто

4) пальто кигән

**17** Күп нокталар урынына *ө* хәрефе язылырга тиешле сүзне билгеләгез.

1) й...мран

2) й...гән

3) Сөтл...бикә

4) төнб...ек

**18** Дөрес язылышны билгеләгез.

1) бауы

2) баувы

3) бавы

4) баууы

**19** Сүзләр кушылып язылган очракны билгеләгез.

1) таш(баш)

2) таш(кала)

3) таш(капчык)

4) таш(тау)

**20** Кушымча дөрес ялганмаган сүзне билгеләгез.

1) металлы

2) агырак

3) печәнлек

4) моделе

**21** Юлдан-юлга күчерүнең дөрес очрагын билгеләгез.

1) утыр-у-ын

2) у-ты-ру-ын

3) уты-ру-ын

4) ут-ыр-у-ын

**22** Артык сүзне билгеләгез.

1) табышлы

2) тавышлы

3) төшемле

4) керемле

**23** Сүзнең дөрес язылышын билгеләгез.

1) яшьтәш

2) яштәш

3) яштәшь

4) яшьтәшь

**24** Күп нокталар урынына куелырга тиешле тыныш билгесен билгеләгез.

*Боларга озак тукталуның сәбәбе шунда <…> минем кулдагы фарсыча кулъязма китап үзенә күрә искитмәле озын юл узган. (М. Госманов)*

1) өтер

2) ике нокта

3) сызык

4) тыныш билгесе куелмый

**25**  *Ручей* сүзенең татар теленә дөрес тәрҗемәсен билгеләгез.

1) иннек

2) инсан

3) инша

4) инеш

**26** Дөрес тәрҗемә ителмәгән сүзне билгеләгез.

1) ташкын − поток

2) ташлама − пустошь

3) ташучы − возчик

4) ташчы − каменщик

**27** Сүзнең дөрес язылышын билгеләгез.

1) ниһаять

2) ниһәять

3) ниһаят

4) ниһәят

|  |
| --- |
| ***Текстны укыгыз һәм 28-30, 31 – 38, 39 нчы биремнәрне эшләгез.*** |

|  |
| --- |
| (1) Җылы яклардагы яңа төзелеш Мәгъсүмне тулаем үзенә суырып алды. (2) Бик озак ул туган җире — Татарстанына кайта алмады. (3) Шулай итеп <...> егерме ел вакыт үтеп тә киткән.  (4) Әмма еллар үткән саен, кендек каны тамган җир үзенә ныграк тарта, сагындыра. (5) Мәгъсүм дә туган як дип тәмам өзгәләнде, төп йорт төннәрен аның төшләренә кереп йөдәтте.  (6) Менә бер сәбәп килеп чыгып, аны яңадан Яр Чаллыга эшкә чакырып алдылар. (7) Шәһәрдә эшләрен аз-маз җайлаштырып, үзенең Шәбез елгасы ярына урнашкан туган авылына юл тотты. (8) Бу юлы аны билгесез бер хис биләде, нишләптер бер сәбәпсезгә күңеле шомланды, йөрәге **еш-еш** тибәргә тотынды. (9) Әйе, бу халәт юкка гына булмаган икән. (10) Туган авылына якынлаша башлагач та, Мәгъсүм өйләренең урынында юклыгын күреп хәйран калды.  (11) Йорт урынына якынрак килгәч, ул, кулына балта тотып, хуҗаларча нидер эшләп йөргән кешене күрде. (12) Чәче агарган һәм шактый олыгайган бу кешедә Мәгъсүм үзенең авылдашы Гыйлемханның йөз чалымнарын таныды. (13) Бу бит ул ‒ аның классташы, Мәгъсүм Яр Чаллыда эшкә урнаштырып, фатир алышып биргән Гыйлемхан! (14) Әйе, Мәгъсүмнәрнең төп йорты ‒ ата-бабалары нигезенә аның классташы тактадан дача йорты салып куйган. (15) Йорт тирәсенә мул итеп бәрәңге утыртылган.  (16) Мәгъсүм сүзсез катып калды. (17) Бик озак әйтер сүзен таба алмады. (18) Озын тынлыктан соң ул, көчкә телгә килеп:  ‒ Ничек соң син болай? (19) Әнә юл аркылы гына үзегезнең төп йортыгызның урыны буш тора...  (20) ‒ Монда булса ни булган, ‒ диде Гыйлемхан, еш-еш итеп күзләрен йомгалап. (21) ‒ Сезнең иске өегезне җимереп ташладым. (22) Сезнең бакча, Шәбез елгасына терәлеп торгангамы, бик тә уңдырышлы. (23) Менә шулай, кем өлгерми, шул соңга кала, ‒ дип, авызын чалшайтып көлеп куйды.  (24) ‒ Ничек соң инде, бу бит ‒ безнең йөзләрчә еллар буена буыннан-буынга күчеп килгән туган җиребез, нигезебез урыны. (25) Әнә тегендә ‒ сезнеке! (26) Ничек син шуны аңламыйсың, Гыйлемхан?  (27) ‒ Куй син, кемгә кирәк бүген синең бу киң күңеллелегең? (28) Төп йорт, туган җир, имеш, ‒ дип, агач кайрысын юна башлады.  (29) Әйе, төп йорт дигән изгеләрдән-изге төшенчә күңеле каткан, вөҗдансыз, хиссез, тамырларын югалткан, нигезен саткан кешеләр өчен <...> буш сүз ул.  (30) Еш кына Мәгъсүмнең күз алдына әтисе, әнисе, өстәл тирәсенә тезелешеп утырган энеләре һәм сеңелләре килә. (31) Шул вакытта колагында кайтаваз булып әкрен генә: «Төп йортны сакла! Сак-ла-а-а!» ‒ дигән тавыш яңгырый. (32) Гомер үтеп, чәчләренә чал төшкән Мәгъсүм мәңгелек дөньяга киткән бабалары, ата-анасы, туганнары, вөҗданы каршында үзен зур гаепле санады. (33) Нишләсен, үти алмады шул аларның васыятьләрен.  *(Я.Д. Шәфыйков буенча)* |

**28** 3 нче җөмләдә күп нокталар урынына куелырга тиеш тыныш билгесен билгеләгез.

1) өтер

2) ике нокта

3) сызык

4) тыныш билгесе куелмый

**29** 5 нче җөмләдә өтернең ни өчен куелганын билгеләгез.

1) Кереш һәм эндәш сүзләр җөмләдә өтер белән аерылалар.

2) Тиңдәш кисәкләр арасына өтер куела.

3) Тезмә кушма җөмләдәге гади җөмләләр өтер белән аерылалар.

4) Җөмләнең аерымланган кисәкләре (аныклагычлар) өтер белән аерылалар.

**30** 6 нчы җөмләнең төрен билгеләгез:

1) гади, җәенке, ике составлы җөмлә

2) иярченле кушма җөмлә

3) тезмә кушма җөмлә

4) катнаш кушма җөмлә

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында 31-38 саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый. Тел терминнарын тулы, дөрес һәм баш килештә язу таләп ителә.*** |

|  |
| --- |
| ***31 – 33 нче биремнәргә җавапларны сүзләр белән языгыз.*** |

**31** 8 нче җөмләдә аерып бирелгән сүз кайсы сүз төркеменә карый?

**32** 1-4 нче җөмләләрдән бәйлекне табып языгыз.

**33** 29 нчы җөмләдә күп нокталар урынына кайсы тыныш билгесе куела?

|  |
| --- |
| ***34 - 38 нче биремнәргә җавапларны цифр белән күрсәтегез.*** |

**34** 14-17 нче җөмләләрдән ирен гармониясенә буйсынган сүзләр булган җөмлә санын языгыз.

**35** 2-5 нче җөмләләр арасыннан иярченле кушма җөмләнең санын языгыз.

**36** 20-23 нче җөмләләр арасыннан *плодородный* сүзенең татарчага тәрҗемәсе булган җөмләнең санын языгыз.

**37** 13-16 нчы җөмләләр арасыннан бер составлы фигыль җөмләнең санын күрсәтегез.

**38** 28-33 нче җөмләләр арасыннан сыйфат кулланылган җөмләләрнең санын арта бару тәртибендә языгыз.

|  |
| --- |
| ***Барлык җавапларыгызны 1 нче номерлы җаваплар бланкына күчереп язарга онытмагыз.*** |

**3 нче өлеш**

|  |
| --- |
| ***Әлеге өлешкә җавапны 2 нче номерлы бланкта эшләгез. Башта биремнең номерын күрсәтегез (39), аннан соң инша языгыз.*** |

**39** Текст нигезендә сочинение языгыз.

Текст авторы тәкъдим иткән проблемаларның берсен формалаштырыгыз һәм аңлатыгыз (цитаталар китерү белән артык мавыкмагыз).

Автор (хикәяләүче) позициясен формалаштырыгыз. Укылган текст авторының фикерләре белән килешү яки килешмәвегезне языгыз, сәбәбен аңлатыгыз. Үз җавабыгызны, беренче чиратта, укыганнарыгызга, шулай ук белемегезгә һәм тормышта күзәткән күренешләрегезгә нигезләнеп дәлилләгез (беренче ике дәлил игътибарга алыначак).

Иншаның күләме 150 сүздән дә ким булмаска тиеш.

Укылган текстка нигезләнмичә язылган эш бәяләнми. Әгәр инша сөйләп чыгу яки чыганак текстны аңлатуларсыз тулысынча күчереп язу формасында гына булса, мондый эш 0 балл белән бәяләнә.

Иншаны пөхтә, аңлашылырлык итеп языгыз.

**Татар теленннән имтихан эшен бәяләү системасы**

**82 код**

**1 нче өлеш**

1 нче өлешнең һәм биремендәге дөрес җавап 1 балл белән бәяләнә.

Ике һәм күбрәк (шул исәптән дөрес җавап та), хата җавап яки җавап булмаса, 0 балл куела.

|  |  |  |  |
| --- | --- | --- | --- |
| **Бирем номеры** | **Җавап** | **Бирем номеры** | **Җавап** |
| 1 | 4 | 16 | 1 |  |  |
| 2 | 3 | 17 | 2 |
| 3 | 2 | 18 | 3 |
| 4 | 1 | 19 | 1 |
| 5 | 4 | 20 | 2 |
| 6 | 2 | 21 | 3 |
| 7 | 4 | 22 | 2 |
| 8 | 1 | 23 | 1 |
| 9 | 4 | 24 | 2 |
| 10 | 1 | 25 | 4 |
| 11 | 4 | 26 | 2 |
| 12 | 2 | 27 | 1 |
| 13 | 3 | 28 | 1 |
| 14 | 1 | 29 | 3 |
| 15 | 1 | 30 | 2 |

**2 нче өлеш**

|  |  |
| --- | --- |
| **Бирем номеры** | **Җавап** |
| 31 | рәвеш |
| 32 | саен |
| 33 | сызык |
| 34 | 14 |
| 35 | 4 |
| 36 | 22 |
| 37 | 15 |
| 38 | 28, 29, 31, 32 |

**82 код 3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

(1) Җылы яклардагы яңа төзелеш Мәгъсүмне тулаем үзенә суырып алды. (2) Бик озак ул туган җире — Татарстанына кайта алмады. (3) Шулай итеп <...> егерме ел вакыт үтеп тә киткән.

(4) Әмма еллар үткән саен, кендек каны тамган җир үзенә ныграк тарта, сагындыра. (5) Мәгъсүм дә туган як дип тәмам өзгәләнде, төп йорт төннәрен аның төшләренә кереп йөдәтте.

(6) Менә бер сәбәп килеп чыгып, аны яңадан Яр Чаллыга эшкә чакырып алдылар. (7) Шәһәрдә эшләрен аз-маз җайлаштырып, үзенең Шәбез елгасы ярына урнашкан туган авылына юл тотты. (8) Бу юлы аны билгесез бер хис биләде, нишләптер бер сәбәпсезгә күңеле шомланды, йөрәге **еш-еш** тибәргә тотынды. (9) Әйе, бу халәт юкка гына булмаган икән. (10) Туган авылына якынлаша башлагач та, Мәгъсүм өйләренең урынында юклыгын күреп хәйран калды.

(11) Йорт урынына якынрак килгәч, ул, кулына балта тотып, хуҗаларча нидер эшләп йөргән кешене күрде. (12) Чәче агарган һәм шактый олыгайган бу кешедә Мәгъсүм үзенең авылдашы Гыйлемханның йөз чалымнарын таныды. (13) Бу бит ул ‒ аның классташы, Мәгъсүм Яр Чаллыда эшкә урнаштырып, фатир алышып биргән Гыйлемхан! (14) Әйе, Мәгъсүмнәрнең төп йорты ‒ ата-бабалары нигезенә аның классташы тактадан дача йорты салып куйган. (15) Йорт тирәсенә мул итеп бәрәңге утыртылган.

(16) Мәгъсүм сүзсез катып калды. (17) Бик озак әйтер сүзен таба алмады. (18) Озын тынлыктан соң ул, көчкә телгә килеп:

‒ Ничек соң син болай? (19) Әнә юл аркылы гына үзегезнең төп йортыгызның урыны буш тора...

(20) ‒ Монда булса ни булган, ‒ диде Гыйлемхан, еш-еш итеп күзләрен йомгалап. (21) ‒ Сезнең иске өегезне җимереп ташладым. (22) Сезнең бакча, Шәбез елгасына терәлеп торгангамы, бик тә уңдырышлы. (23) Менә шулай, кем өлгерми, шул соңга кала, ‒ дип, авызын чалшайтып көлеп куйды.

(24) ‒ Ничек соң инде, бу бит ‒ безнең йөзләрчә еллар буена буыннан-буынга күчеп килгән туган җиребез, нигезебез урыны. (25) Әнә тегендә ‒ сезнеке! (26) Ничек син шуны аңламыйсың, Гыйлемхан?

(27) ‒ Куй син, кемгә кирәк бүген синең бу киң күңеллелегең? (28) Төп йорт, туган җир, имеш, ‒ дип, агач кайрысын юна башлады.

(29) Әйе, төп йорт дигән изгеләрдән-изге төшенчә күңеле каткан, вөҗдансыз, хиссез, тамырларын югалткан, нигезен саткан кешеләр өчен <...> буш сүз ул.

(30) Еш кына Мәгъсүмнең күз алдына әтисе, әнисе, өстәл тирәсенә тезелешеп утырган энеләре һәм сеңелләре килә. (31) Шул вакытта колагында кайтаваз булып әкрен генә: «Төп йортны сакла! Сак-ла-а-а!» ‒ дигән тавыш яңгырый. (32) Гомер үтеп, чәчләренә чал төшкән Мәгъсүм мәңгелек дөньяга киткән бабалары, ата-анасы, туганнары, вөҗданы каршында үзен зур гаепле санады. (33) Нишләсен, үти алмады шул аларның васыятьләрен.

*(Я.Д. Шәфыйков буенча)*

|  |
| --- |
| **Текст турында мәгълүмат** |
| Текст Ягъсуф Долмаган улы Шәфыйковның " Васыять" әсәреннән кыскартып алынды. |

|  |  |
| --- | --- |
| **Төп проблема(лар)** | Туган йорт, туфрак, нигез.  Ата-баба хакы  Милли үзаң, рухи-әхлак мирас. |
| **Автор позициясе** | Ата-бабаларыбыз нигезен саклау, ата-баба хакын хаклау, аларның кадерен белү.  Милли-рухи байлыклар югалмаска тиеш. |

**Туган телдә белем бирү мәктәпләре укучылары өчен (82 код)**

**имтихан эшен бәяләү критерийлары**

|  |  |  |
| --- | --- | --- |
| **№** | ***Бәяләү критерийлары*** | **Баллар** |
| ***I*** | ***Иншаның эчтәлеге*** |  |
| **К1** | **Чыганак тексттагы проблемаларны формалаштыру** |  |
|  | Имтихан бирүче чыганак тексттагы проблемаларның берсен (теге яки бу формада) дөрес формалаштырган.  Проблеманы аңлау яки формалаштыруга бәйле фактик хаталар юк. | 1 |
| Имтихан бирүче чыганак тексттагы проблемаларның берсен дә дөрес формалаштыра алмаган. | 0 |
| **К2** | **Чыганак текстның формалаштырылган проблемасын аңлату** |  |
|  | Имтихан бирүче формалаштырган проблема чыганак текстка нигезләнеп аңлатылган. Язмасында чыганак текст проблемасын аңлауга бәйле фактик хаталар юк. | 2 |
| Имтихан бирүче формалаштырган чыганак текст проблемасы аңлатылган,  **ләкин**  чыганак текстка нигезләнмәгән  **яки**  язмасында чыганак текст проблемасын аңлауга бәйле 1 фактик хата бар. | 1 |
| Имтихан бирүче формалаштырган проблема аңлатылмаган,  **яки**  язмасында чыганак текст проблемасын аңлауга бәйле 1дән артык фактик хатасы бар,  **яки**  имтихан бирүче формалаштырмаган башка проблема аңлатылган,  **яки**  аңлатмалар урынына язмада текстның яки аның өзегенең эчтәлеге генә бирелгән,  **яки**  аңлатмалар урынына чыганак тексттан күләмле өзек кенә китерелгән. | 0 |
| **К3** | **Чыганак текст авторының позициясен чагылдыру** |  |
|  | Имтихан бирүче чыганак текст авторының (хикәяләүченең) аңлатылган проблемага бәйле позициясен дөрес формалаштырган.  Чыганак текст авторының позициясен аңлауга бәйле фактик хаталар юк.  Автор позициясен аңлауда фактик хаталар юк. | 1 |
| Чыганак текст авторының позициясе имтихан бирүче тарафыннан дөрес формалаштырылмаган,  **яки**  чыганак текст авторының позициясе формалаштырылмаган. | 0 |
| **К4** | **Имтихан бирүченең проблемага карата үз фикерен дәлилләве** |  |
|  | Имтихан бирүче үзе формалаштырган һәм текст авторы билгеләгән проблема буенча, фикерен (автор позициясе белән килешеп яки килешмичә) белдергән, дәлилләгән (2 дән ким булмаган дәлил китергән, шуларның берсе матур әдәбиятка, публицистик яки фәнни әдәбиятка карый). | 3 |
| Имтихан бирүче үзе формалаштырган һәм текст авторы билгеләгән проблема буенча, фикерен (автор позициясе белән килешеп яки килешмичә) белдергән, дәлилләгән (белеменә, тормыш тәҗрибәсенә таянып, 2 дән ким булмаган дәлил китергән),  **яки**  матур әдәбиятка, публицистик яки фәнни әдәбиятка караган1 генә дәлил китергән. | 2 |
| Имтихан бирүче үзе формалаштырган һәм текст авторы билгеләгән проблема буенча, фикерен (автор позициясе белән килешеп яки килешмичә) белдергән, белеменә, тормыш тәҗрибәсенә таянып дәлилләгән (1дәлил китергән). | 1 |
| Имтихан бирүче үзе формалаштырган һәм текст авторы билгеләгән проблема буенча, фикерен (автор позициясе белән килешеп яки килешмичә) белдергән, ләкин дәлилләмәгән,  **яки**  имтихан бирүче фикере формаль рәвештә генә (мәсәлән, “Мин автор фикере белән риза / риза түгел”) бирелгән,  **яки**  имтихан бирүче фикере язмада бөтенләй чагылыш тапмаган. | 0 |
| ***II*** | ***Иншаның тел ягы*** |  |
| **К5** | **Язманың мәгънәви бөтенлеге, сөйләм бәйләнешлелеге, язу эзлеклелеге** |  |
|  | Имтихан бирүченең эше мәгънәви бөтенлеге, сөйләм бәйләнешлелеге һәм язу эзлеклелеге белән характерлана:  – логик хаталар юк, язуда эзлеклелек бозылмаган;  – абзацларга бүленештә хаталар юк. | 2 |
| Имтихан бирүченең эше мәгънәви бөтенлеге, сөйләм бәйләнешлелеге һәм язу эзлеклелеге белән характерлана,  **ләкин**  1 логик хатасы бар,  **һәм/яки**  абзацларга бүленештә **1** урында хата бар. | 1 |
| Язмада сөйләм үстерүгә омтылыш бар,  **ләкин**  логик хаталарның саны 1 дән артык,  **һәм/яки**  абзацларга бүленештә **2** урында хата бар. | 0 |
| **К6** | **Төгәллек һәм сөйләм матурлыгы** |  |
|  | Язмада имтихан бирүченең фикере төгәл, төрле грамматик формалар кулланылган. | 2 |
| Язмада фикер төгәл,  **Ләкин** бер генә төрле сөйләм калыпларыннан файдаланылган,  **яки**  язмада төрле грамматик формалар кулланылган,  **ләкин** фикер төгәллеге бозылган. | 1 |
| Сүз байлыгыннан тиешенчә файдалана алмаган, бер үк төрле җөмлә калыпларын гына кулланган. | 0 |
| ***III*** | ***Грамоталылык*** |  |
| **К7** | **Орфографик нормаларның үтәлеше** |  |
|  | Орфографик хаталары юк (яки тупас булмаган 1 хатасы бар). | 3 |
| Хатасы 2 дән артык түгел. | 2 |
| 3-4 хата җибәрелгән | 1 |
| Хаталарының саны 4 тән артык | 0 |
| **К8** | **Пунктуацион нормаларның үтәлеше** |  |
|  | Пунктуацион хаталары юк (яки тупас булмаган 1 хатасы бар). | 3 |
| 1-3 хатасы бар. | 2 |
| 4-5 хатасы бар. | 1 |
| Хаталарының саны 5 тән артык | 0 |
| **К9** | **Тел нормаларының үтәлеше** |  |
|  | Грамматик хаталары юк | 2 |
| 1–2 хатасы бар | 1 |
| Хаталарының саны 2 дән артык | 0 |
| **К10** | **Сөйләм нормаларының үтәлеше** |  |
|  | Сөйләмгә кагылышлы 1 генә хатасы бар | 2 |
| **2–3** хатасы бар | 1 |
| Хаталарының саны **3** тән артык | 0 |
| **К11** | **Этикага кагылышлы нормаларның үтәлеше** |  |
|  | Этикага кагылышлы хаталары юк | 1 |
| Хаталары бар (1 һәм 1дән күбрәк) | 0 |
| **К12** | **Язмада фактларны бирүдәге төгәллекнең үтәлеше** |  |
|  | Фактик хаталары юк | 1 |
| Фактик хаталары бар | 0 |
| **Язма эш өчен максималь балл** | | **23** |

Грамоталылыкны (К7-К10) бәяләгәндә, укучы язмасының күләме исәпкә алына. Таблицада күрсәтелгән бәяләү нормалары күләме 130-250 сүздән торган язмаларны бәяләү өчен тәкъдим ителә.

Әгәр укучының язмасы 70 сүздән кимрәк булса, андый эш 0 балл белән бәяләнә, бирем үтәлмәгән булып санала.

Әгәр укучының язмасы 70 сүздән 130 сүзгә кадәр күләмдә булса, К7-К10 нчы критерийлардагы хаталары киметелә. **Бу критерийлар буенча 2 балл түбәндәге очракларда куела:**

К7 – орфографик хаталары юк (яки тупас булмаган 1 хатасы бар);

К8 – тыныш билгеләренә кагылышлы хаталары юк (яки тупас булмаган 1 хатасы бар).

**Бу критерийлар буенча 1 балл түбәндәге очракларда куела:**

К7 – хатасы 2 дән артык түгел;

К8 – 1-3 хатасы бар;

К9 – грамматик хаталары юк;

К10 – сөйләмгә кагылышлы хаталары 1 дән артык түгел.

Әгәр укучының язмасы 70 сүздән 130 сүзгә кадәр күләмдә генә булса, К7-К12 критерийлары буенча югары балл бөтенләй куелмый.

Әгәр укучының язмасында автор текстының эчтәлеге генә чагылыш тапса яки автор тексты бернинди аңлатмаларсыз күчереп кенә алынган булса, К1-К12 нче критерийлары буенча бу эш 0 балл белән бәяләнә. Чыганак текстка нигезләнмичә язылган эш бәяләнми.